### Beslutning

Clara Knudsen med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

Dansk Folkepartis byrådsgruppe kunne ikke tiltræde indstillingen.

**Beslutningsforslag fra S, V, SF, KF, EL og [adresse]**

Baggrund:

[adresse] har som den eneste by i [adresse] fået medlemskab i det internationale netværk, Rainbow Cities. Netværket, der tæller 29 byer fra 16 forskellige lande, arbejder aktivt for at forbedre forholdene for LGBT+ borgere. Samtidig viser en rapport - udarbejdet af Epinion for Udvalget for Mangfoldighed og Ligestilling i [adresse] kommune- samt anden national forskning, at en for stor andel af LGBT+ personer i [adresse] mistrives på en lang række parametre sammenlignet med byens øvrige borgere.

For mange LGBT+ personer i [adresse] har oplevet diskrimination og/eller hadforbrydelser, og der er områder i [adresse], hvor mange LGBT+ personer ikke går hånd i hånd, giver et kys eller kram, da man ved, man udsætter sig selv for en risiko for tilråb og overfald. Samtidigt viser tal for Østjyllands Politis Storkreds, at der kun var to anmeldelser om hadforbrydelser begået mod LGBT+ personer, i perioden undersøgelsen blev lavet.

LGBT+ personer mistrives og oplever eksempelvis i højere grad ensomhed og isolation end øvrige borgere i [adresse]. Samtidigtig oplever LGBT+ personer, at deres kønsidentitet/seksuelle orientering ikke bliver anerkendt i mødet med det offentlige. Særligt folkeskolen, dagtilbud (som forældre) og sundhedsvæsenet nævnes som steder, hvor flere har oplevet fordomme og manglende anerkendelse.

Med en lokal LGBT+ handleplan og politik ønsker forslagsstillerne at tage fat om de grundlæggende udfordringer som LGBT+ miljøet i byen oplever. Forslagsstillernes mål er netop at sikre, at [adresse] er en god by for alle. Det forudsætter et bredt samarbejde mellem kommunale aktører, restaurationslivet, Østjyllands Politi, organisationer, frivillige foreninger, civilsamfundsaktører og særligt LGBT+ personer, foreninger og grupper i [adresse].

Derfor foreslår S, V, SF, KF, Ø og [adresse] i [adresse]:

At 1) der udarbejdes en LGBT+ politik og handleplan for [adresse]

At 2) processen for udarbejdelsen af en ny LGBT+ politik skal ske i tæt samarbejde med den kommunale arbejdsgruppe for LGBT+HUSET og under inddragelse af LGBT+ personer, foreninger og grupper.

At 3) politikken forelægges det nye byråd til efteråret 2022

På vegne af Socialdemokratiet, Venstre, Socialistisk Folkeparti, Det Konservative Folkeparti, Enhedslisten, og Det Radikale Venstre, i [adresse]

Jørgen Kjeldsen (S)

Nora Eriksen (V)

Doris Larsen og Janni Johansen (SF)

Sofia Olsen (KF)

Jacqueline Vestergaard (EL)

Nicolaj Toft (RV)

**INDSTILLING FRA BORGMESTERENS AFDELING**

**Svar på forslag fra S, V, SF, KF, Ø og [adresse] om udarbejdelse af en LGBT+ politik og handleplan for [adresse]**

### Resumé

LGBT+ personer oplever lavere trivsel, større ensomhed og højere utryghed end den øvrige del af aarhusianerne. Derfor har et flertal i [adresse] i september 2021 besluttet, at der skal forelægges en LGBT+ politik og handleplan for byrådet til efteråret 2022.  Politikken og handleplanen skal understøtte indsatser og tiltag for LGBT+-miljøet i [adresse], der kan bidrage til større mangfoldighed, trivsel og tryghed.

Samtidig skal LGBT+ politikken og handleplanen for [adresse] understøtte byrådets ambition om, at [adresse] skal være en god by for alle borgere med udgangspunkt i en tæt involvering af LGBT+-miljøet og LGBT+HUSET i [adresse]. Processen med udarbejdelse af politikken og handleplanen understøtter samtidigt [adresse] ambition om større borgerinvolvering og samskabelse med [adresse] som den naturlige ramme for udvikling af politikken.

Fristen for at fremsende indstillingen er overskredet, da det nye byråd bør tage stilling til sagen.

### Indstilling

Det indstilles:

At 1) Udviklingen af LGBT+ politikken og handleplanen sker med LGBT+HUSET som primær samarbejdspartner, og med LGBT+HUSET som den naturlige indgang til LGBT+ -miljøet og igangsættelse af politikudviklende aktiviteter.

At 2) Processen og organisering vedtages som beskrevet i indstillingen.

### Sagens forløb

01-09-2021 [adresse]
Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 1. september 2021 om magistratsbehandling af forslaget.

Sagen bedes tilbagesendt byrådet via Magistraten.

 03-01-2022 Borgmesterens Afdeling
Beslutningsforslag besvaret med indstilling fra Borgmesterens Afdeling.
 06-01-2022 Borgmesterens Afdeling påtegning
Fremsendes til Magistraten. Det bemærkes, at indstillingen ikke er fremsendt rettidigt i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.
 10-01-2022 Magistraten

Fremsendes til [adresse] med bemærkning, at Magistraten i mødet den 10. januar 2022 anbefaler, at byrådet tiltræder Borgmesterens Afdelings indstilling af 3. januar 2022.

Øyvind Klausen tog forbehold.

 19-01-2022 [adresse]
Clara Knudsen med bemærkning, at byrådet i sit møde den 19. januar 2022 har vedtaget Magistratens foranstående indstilling af 10. januar 2022.

Dansk Folkepartis byrådsgruppe kunne ikke tiltræde indstillingen.